ddrg/super_eurlex huggingface dataset:
SL Uradni list Evropske unije C 251/1

Uradno obvestilo Slovaške republike glede vizumske vzajemnosti (1)

(2005/C 251/01)

Stalno predstavništvo Slovaške republike pri Evropski uniji pozdravlja Svet Evropske unije in Evropsko komisijo.

V skladu s členom 2 Uredbe Sveta (ES) št. 851/2005 z dne 2. junija 2005 o spremembi Uredbe (ES) št. 539/2001 je Slovaški republiki v čast sporočiti, da so 24. junija 2005 v naslednjih tretjih državah, navedenih v Prilogi II k Uredbi (ES) št. 539/2001, obstajale nevzajemne zahteve po pridobitvi vizuma za državljane Slovaške republike:

Avstralija

Kanada

Panama

Združene države Amerike

Kostarika (za bivanje daljše od 30 dni)

Brunej (za bivanje daljše od 14 dni)

Stalno predstavništvo Slovaške republike pri Evropski uniji izrablja to priložnost ter Svetu Evropske unije in Evropski komisiji ponovno izraža svoje najgloblje spoštovanje in naklonjenost.

To uradno obvestilo razveljavi in nadomesti prejšnje uradno obvestilo z datumom 11. junij 2005.

(1) To uradno obvestilo je objavljeno v skladu s členom 2 Uredbe Sveta (ES) št. 851/2005 z dne 2. junija 2005 (UL L 141, 4.6.2005, str. 3) o spremembi Uredbe (ES) št. 539/2001 z dne 15. marca 2001 (UL L 81, 21.3.2001, str. 1).
SL Uradni list Evropske unije C 162/2

Končno poročilo pooblaščenca za zaslišanje v primeru COMP/32.448 in 32.450 – Compagnie Maritime Belge

(v skladu s členom 15 Sklepa Komisije (2001/462/ES, ESPJ) z dne 23. maja 2001 o mandatu pooblaščenca za zaslišanje nekaterih postopkih o konkurenci — UL L 162, 19.6.2001, str. 21)

(2005/C 162/02)

(Besedilo velja za EGP)

Na podlagi osnutka odločbe so možne naslednje opazke:

Izjava o ugovorih je bila 17. aprila 2003 poslana družbama Compagnie Maritime Belge (CMB) in Dafra-Lines.

1. maja 2003 je bila Komisija obveščena, da je bila družba Dafra-Lines 4. marca 2003 likvidirana. Zato je bil postopek zoper to družbo ustavljen.

16. maja 2003 je bil družbi CMB in njenemu pravnemu zastopniku poslan seznam vseh dokumentov v datotekah 32.450 in 32.448.

26. maja 2003 je družba CMB zahtevala podaljšanje roka za odgovor na izjavo o ugovorih za dva meseca z obrazložitvijo, da so izjavo o ugovorih prejeli tik pred veliko nočjo in da je bilo tako v danem roku težko pripraviti ustrezen odgovor, glede na to, da primer izvira iz 80. let. Odobrila sem podaljšanje roka za štiri mesece, to je do 15. julija 2003.

Pri CMB niso zahtevali dostopa do gradiva.

16. julija 2004 je družba CMB predložila odgovor na besedilo ugovorov in zahtevala uradno ustno zaslišanje.

Uradno ustno zaslišanje je potekalo 24. septembra 2003.

Glede na zgoraj navedeno ocenjujem, da je bila danem primeru spoštovana pravica do zaslišanja. Osnutek odločbe obravnava le ugovore, glede katerih so stranke lahko izrazile svoja stališča.
1.

Ministrica za trgovino in industrijo v skladu s predpisi Petroleum (Production) (Seaward Areas) Regulations 1988 (S.I. 1988 No 1213), spremenjenimi v („the 1988 Regulations“), ter Hydrocarbons Licensing Directive Regulations 1995 (S.I. 1995 No. 1434) poziva zainteresirane stranke, da vložijo zahtevek za izdajo dovoljenj Seaward Production Licences („običajna dovoljenja“), Promote Seaward Production Licences („spodbujevalna dovoljenja“) in Frontier Seaward Production Licences („dovoljenja za mejna področja“). Ministrica pričakuje zlasti vloge za „mejna“ in „običajna“ dovoljenja za območja SEA 1 in SEA 4, ter prijave za „običajna“ in „spodbujevalna“ dovoljenja za območja SEA 2, SEA 3 in SEA 5. Podrobnosti o različnih vrstah dovoljenj so na voljo na spletni strani „Oil Gas“ Ministrstva za trgovino in industrijo: http://www.og.dti.gov.uk/upstream/licensing/lictypevar.htm.
25.

ponavlja, da je treba lokalne in regionalne oblasti vključiti v ocenjevanje in izvajanje mehanizma za okrevanje in odpornost ter nacionalnih načrtov za okrevanje in odpornost, tudi zato, da bo uporaba sredstev za okrevanje usklajena z uporabo iz evropskih strukturnih in investicijskih skladov. Čeprav je pravna podlaga teh instrumentov v kohezijski politiki, se je izkazalo, da so lokalne in regionalne oblasti v mnogih državah članicah veliko premalo vključene, kar ovira učinkovito izvajanje in prinaša tveganje, da med nacionalno določenimi načrti ter regionalnimi in lokalnimi prednostnimi nalogami in razvojnimi strategijami ne bo sinergij;
54.

ugotavlja, da državljani in delegati priznavajo ključno vlogo, ki jo imajo lokalne in regionalne oblasti pri integraciji in vključevanju migrantov in beguncev na še posebej prizadetih območij; zato poziva k vključitvi teh oblasti v oblikovanje integracijskih politik; poziva k pripravi prožnejših orodij politike, ki bodo podnacionalnim organom omogočila, da usmerjajo integracijo in merijo uspešnost integracijskih politik in politik vključevanja na regionalni in lokalni ravni; poziva k izkoriščanju velikega potenciala prostovoljne solidarnosti v naših občinah in regijah na podlagi koncepta prostovoljnih sprejemnih zmogljivosti, ki bo vključen v celovito in dolgoročno migracijsko politiko;
27.

poudarja, da bi izboljšanje lokalnega in regionalnega javnega naročanja prineslo znatno konkurenčnost in večjo učinkovitost. To je podprto z analitičnim delom OR, ki kaže, da kompleksnost sedanjih pravil o javnih naročilih in težnje po njihovem čezmernem prenašanju v številnih državah članicah povečujejo verjetnost napak in posledično tveganje pravnih postopkov, zaradi česar se številne lokalne in regionalne oblasti pri izvajanju strategij javnega naročanja preveč bojijo tveganj;
5.

pozdravlja povečanje obsega financiranja v letu 2017 za reševanje migracijske in begunske krize; poziva k dodatnemu povečanju sredstev za uporabo sistematičnega in trajnostnega pristopa k upravljanju migracij in nadzoru meje, na primer sredstev Sklada za azil, migracije in vključevanje, Sklada za notranjo varnost, Evropskega socialnega sklada in Evropskega sklada za regionalni razvoj; znova poziva, naj se lokalnim in regionalnim oblastem omogoči bolj neposreden dostop do sredstev, ki so na voljo za upravljanje migracij in vključevanje; predlaga tudi, da se zagotovi ustrezno financiranje za izvedbo prostovoljnega vračanja in pomoč državam izvora pri ponovnem vključevanju njihovih ponovno sprejetih državljanov; meni, da so pri tem pomembne tudi smernice glede možnih sinergij med obstoječimi skladi;
66.

vabi Komisijo, naj posebno pozornost nameni zaščiti beguncev v njihovih regijah izvora, ki je pomembna pri obravnavi vse večjega števila oseb, ki potrebujejo mednarodno zaščito. V tem okviru pozdravlja predlog Evropske komisije za novi partnerski okvir s tretjimi državami, v katerih je nastanjeno veliko število beguncev; te države morajo vzpostaviti vzdržne sprejemne zmogljivosti in zagotavljati trajne možnosti bivanja blizu doma za milijone ljudi, ki bežijo pred vojno in preganjanjem. Pri tem priznava potrebo po zunanjem naložbenem načrtu, s katerim bi spodbudili naložbe v tretje države, in poziva, naj se v to polno vključijo evropske lokalne in regionalne oblasti. Lokalne in regionalne oblasti bi morali spodbuditi, da pomagajo sorodnim oblastem zunaj EU, pristojnim za sprejem, z zagotavljanjem tehnične podpore in zavzemanjem za bolj strukturiran pristop k zaščiti beguncev;
2.

meni, da mora biti pristop EU k migracijam dolgoročno vzdržen, da mora temeljiti na solidarnosti in spoštovati človekove pravice. Upoštevati mora vse vidike migracij, med drugim tudi humanitarne zaveze, prosilce za azil in ekonomske migrante. Poudarja, kako pomembni so odprava tihotapljenja in trgovine z ljudmi, razvoj in stabilnost v državah nečlanicah EU, učinkovita politika vračanja in demografski izzivi Evrope. Odbor poudarja, da so zakonite migracije lahko bistvena sestavina razvoja. Poleg koristi, ki jih uspešna politika priseljevanja prinaša za posameznika, so tu še pomembne pridobitve za družbo kot celoto, ker prispeva k delovni sili in financiranju sistemov socialnega varstva. Odbor zato vse nosilce politične odgovornosti, evropske institucije, nacionalne, regionalne in lokalne oblasti, medije in civilno družbo poziva, naj ne stigmatizirajo migrantov ali migracij ter naj državljanom zagotavljajo objektivne informacije o migracijah ter njenih vzrokih in posledicah. Odbor zavrača vse oblike diskriminacije in rasističnega vedenja do migrantov kot nezdružljive s temeljnimi načeli EU. V zvezi s tem je seznanjen z rezultati zasedanja Evropskega sveta 25. in 26. junija ter poziva Evropsko komisijo in države članice, naj si v okviru doseženega sporazuma prizadevajo za učinkovito reševanje izrednih razmer na področju migracij in v to vključijo lokalne in regionalne oblasti;
16.

odobrava namen Komisije glede sodelovanja z vsemi javnimi in zasebnimi deležniki na regionalni ravni, da bi prispevali k izvedbi najpomembnejših naložbenih projektov in zagotovili njihov dostop do ustreznih virov financiranja; poudarja, da bi lahko javno-zasebna partnerstva zagotovila konkurenčnost, vendar morajo imeti natančno opredeljena področja in dogovorjene cilje; poziva Komisijo, da od držav članic zahteva preglednost pri izboru projektov, pri čemer naj sodelujejo z lokalnimi in regionalnimi oblastmi;
53.

nalaga predsedniku Odbora regij, naj to resolucijo predloži predsednikom Evropske komisije, Evropskega sveta in Evropskega parlamenta, ciprskemu predsedstvu Sveta EU ter prihodnjemu irskemu in litovskemu predsedstvu.
67.

bo leta 2010, ki so ga Združeni narodi razglasili za mednarodno leto biotske raznovrstnosti, namenil posebno pozornost doseganju ciljev EU in mednarodnih ciljev na področju biotske raznovrstnosti do leta 2020. Še posebej poziva, da se v paket politik EU za biotsko raznovrstnost za leto 2020 vključijo odločni novi ukrepi, ki bi izboljšali povezovanje varstva biotske raznovrstnosti in ciljev prenove v politikah EU na področju prometa, razvoja podeželja, energije, kmetijstva, pomorstva in turizma. Zahteva veliko več aktivnega sodelovanja lokalnih in regionalnih oblasti pri razvoju in izvajanju politik. Zavzema se tudi za mednarodno strategijo, o kateri se bo odločalo na deseti konferenci pogodbenic (COP-10) Konvencije o biološki raznovrstnosti oktobra 2010, v kateri bo jasno navedena ključna vloga lokalnih in regionalnih oblasti v boju proti izgubi biotske raznovrstnosti.
Čeprav je treba zagotoviti odvračanje od praks izogibanja davkom, bi bilo treba preprečiti škodljive učinke za manjša mednarodna podjetja na notranjem trgu. V ta namen bi se morala ta direktiva uporabljati samo za subjekte, ki se nahajajo v Uniji in so člani mednarodnih skupin podjetij ali velikih domačih skupin, ki dosegajo letni prag konsolidiranih prihodkov v višini najmanj 750 000 000 EUR. Ta prag bi bil skladen s pragom obstoječih mednarodnih davčnih pravil, kot so pravila za poročanje po državah. Subjekti, ki spadajo na področje uporabe te direktive, so navedeni kot subjekti v sestavi. Nekatere subjekte bi bilo treba zaradi njihovega posebnega namena in statusa izključiti s področja uporabe. Izključeni bi bili tisti subjekti, ki niso pridobitni in opravljajo dejavnosti v splošnem interesu in za katere iz teh razlogov ni verjetno, da bi bili obdavčeni v državi članici, v kateri se nahajajo. Za zaščito teh posebnih interesov je treba s področja uporabe te direktive izključiti vladne subjekte, mednarodne organizacije, neprofitne organizacije in pokojninske sklade. Tudi investicijski skladi in nosilci nepremičninskih investicij bi morali biti izključeni s področja uporabe, kadar so na vrhu lastniške verige, saj je za te tako imenovane pretočne subjekte ustvarjeni dohodek obdavčen na ravni lastnikov.

Treba je zagotoviti odvračanje od praks izogibanja davkom. Hkrati bi bilo treba preprečiti škodljive učinke za manjša mednarodna podjetja na notranjem trgu. V ta namen bi se morala ta direktiva uporabljati samo za subjekte, ki se nahajajo v Uniji in so člani mednarodnih skupin podjetij ali velikih domačih skupin, ki dosegajo letni prag konsolidiranih prihodkov v višini najmanj 750 000 000 EUR. Ta prag bi bil skladen s pragom obstoječih mednarodnih davčnih pravil, kot so pravila za poročanje po državah. Subjekti, ki spadajo na področje uporabe te direktive, so navedeni kot subjekti v sestavi. Nekatere subjekte bi bilo treba zaradi njihovega posebnega namena in statusa izključiti s področja uporabe. Izključeni bi bili tisti subjekti, ki niso pridobitni in opravljajo dejavnosti v splošnem interesu in za katere iz teh razlogov ni verjetno, da bi bili obdavčeni v državi članici, v kateri se nahajajo. Za zaščito teh posebnih interesov je treba s področja uporabe te direktive izključiti vladne subjekte (vključno z lokalnimi in regionalnimi subjekti ter združenji teh subjektov) , mednarodne organizacije, neprofitne organizacije in pokojninske sklade.
(13) Da bi premostili omejitve sedanjih razdrobljenih prizadevanj v obliki javnih in zasebnih naložb, olajšali povezovanje, medsebojno bogatenje in donosnost naložb v tekoče programe ter sledili skupni strateški viziji Unije za polprevodnike kot sredstvu za uresničitev ambicij Unije in njenih držav članic za zagotovitev vodilne vloge v digitalnem gospodarstvu, bi morala pobuda Čipi za Evropo olajšati boljše usklajevanje in tesnejše sinergije med obstoječimi programi financiranja na ravni Unije in nacionalni ravni, boljše usklajevanje in sodelovanje z industrijo in ključnimi deležniki iz zasebnega sektorja ter dodatne skupne naložbe z državami članicami. Z načinom izvajanja pobude se združujejo viri iz Unije, držav članic in tretjih držav, pridruženih obstoječim programom Unije, ter zasebnega sektorja. Uspeh pobude lahko zato temelji le na skupnem prizadevanju držav članic in Unije za podpiranje znatnih kapitalskih stroškov in široke razpoložljivosti virtualnega snovanja, preskušanja in pilotnih virov ter širjenja znanja, spretnosti in kompetenc. Kadar je to ustrezno in glede na posebnosti zadevnih ukrepov, bi bilo treba cilje pobude, zlasti dejavnosti „Sklada za čipe“, podpirati tudi prek mehanizma mešanega financiranja v okviru sklada InvestEU.

(13) Da bi premostili omejitve sedanjih razdrobljenih prizadevanj v obliki javnih in zasebnih naložb, olajšali povezovanje, medsebojno bogatenje in donosnost naložb v tekoče programe ter sledili skupni strateški viziji Unije za polprevodnike kot sredstvu za uresničitev ambicij Unije in njenih držav članic za zagotovitev vodilne vloge v digitalnem gospodarstvu, bi morala pobuda Čipi za Evropo olajšati boljše usklajevanje na vseh ravneh upravljanja in med njimi ter tesnejše sinergije med obstoječimi programi financiranja na ravni Unije in nacionalni ravni (vključno s centralno in skupno upravljanimi programi EU) , boljše usklajevanje in sodelovanje z industrijo in ključnimi deležniki iz zasebnega sektorja ter dodatne skupne naložbe z državami članicami. Z načinom izvajanja pobude se združujejo viri iz Unije, držav članic , regij in tretjih držav, pridruženih obstoječim programom Unije, ter zasebnega sektorja. Uspeh pobude lahko zato temelji le na skupnem prizadevanju držav članic in Unije za podpiranje znatnih kapitalskih stroškov in široke razpoložljivosti virtualnega snovanja, preskušanja in pilotnih virov ter širjenja znanja, spretnosti in kompetenc. Kadar je to ustrezno in glede na posebnosti zadevnih ukrepov, bi bilo treba cilje pobude, zlasti dejavnosti „Sklada za čipe“, podpirati tudi prek mehanizma mešanega financiranja v okviru sklada InvestEU.
5.

poudarja, da je brezdomstvo problem, ki ima več razsežnosti in prizadene veliko različnih ljudi iz različnih skupin, ki potrebujejo pozornost (ženske, mladi, otroci, priseljenci, prosilci za azil in drugi) ter živijo v ranljivih in negotovih razmerah. Vzroki in sprožilci brezdomstva so mnogoteri in vključujejo strukturne dejavnike, kot so pomanjkanje cenovno dostopnih stanovanj, brezposelnost, sistemi socialne zaščite, ki ne pokrivajo vsega, diskriminacija in pomanjkljivosti v migracijskih politikah, pa tudi osebni dejavniki, kot so slabo duševno zdravje, zasvojenost in težave z odnosi. Učinkovita politika mora obravnavati brezdomstvo v vseh njegovih razsežnostih;
10.

Tretja šibka točka je upravljanje organa HERA. To je strogo omejeno na Komisijo in države članice, Evropski parlament pa ima zgolj vlogo opazovalca. Iz stalnih struktur organa HERA so izključeni vsi deležniki, mesta in regije ter akterji civilne družbe. Tovrstno upravljanje ni niti ustrezno niti učinkovito, saj pripravljenost na krize in njihovo obvladovanje vključujeta najrazličnejše akterje in pristojnosti. Mesta in regije, vse vrste zdravstvenih delavcev, združenja pacientov, drugi ključni akterji na področju znanosti in raziskav ter nevladne organizacije na področju zdravja in solidarnosti so nepogrešljivi akterji za uspešno reševanje kriz in jih je treba v celoti upoštevati. Različni deležniki bi morali biti vsaj stalni člani svetovalnega foruma, ki bi lahko pripravljal priporočila upravnim organom HERA in bil vključen v različna področja njegovih dejavnosti.
7.

opozarja na pomembno vlogo, ki jo lahko imajo v zvezi s tem nacionalna in evropska združenja lokalnih in regionalnih oblasti, in se zavezuje, da bo okrepil sodelovanje z njimi, da bi izboljšal seznanjenost lokalnih in regionalnih oblasti z Listino in razumevanje njenih načel;
Za zagotovitev, da imajo vse fizične in pravne osebe v Uniji varen, zaupanja vreden in nemoten dostop do čezmejnih javnih in zasebnih storitev, vsaka država članica v 12 mesecih po začetku veljavnosti te uredbe izda evropsko denarnico za digitalno identiteto.

Za zagotovitev, da imajo vse fizične in pravne osebe v Uniji varen, zaupanja vreden in nemoten dostop do čezmejnih javnih in zasebnih storitev, vsaka država članica v 24 mesecih po začetku veljavnosti te uredbe izda evropsko denarnico za digitalno identiteto.
48.

priznava, da so za uvedbo novega, inovativnega, sprejetega, varnega in okolju prijaznega rudarjenja kritičnih surovin v EU potrebna dovoljenja, ki zagotavljajo pravno varnost, in poziva, da se pristojne nacionalne, regionalne in lokalne oblasti in organi vzpostavijo, organizirajo in opremijo v skladu z njihovimi vse pomembnejšimi nalogami in pristojnostmi, da bodo pregledni, učinkoviti in usklajeni upravni postopki omogočali pridobivanje surovin na ozemlju EU;
23.

pozdravlja, da je Evropska komisija novembra 2020 prvič predstavila strategijo EU za enakost lezbijk, gejev, biseksualnih, transspolnih, nebinarnih, interspolnih in queer oseb (LGBTIQ). Eden od štirih stebrov te strategije Komisije se nanaša na zagotavljanje varnosti LGBTIQ oseb. Vendar pa pojav nasilja nad LGBTIQ osebami doslej še ni bil analiziran na podlagi reprezentativnih podatkov, kar bi omogočilo, da se v naslednjem koraku pripravijo ustrezne metode za boj proti nasilju v prihodnosti. Ugotovitve spletne ankete A long way to go for LGBTI equality (Dolga pot do enakosti LGBTI), ki jo je objavila Agencija Evropske unije za temeljne pravice, sicer prinašajo dragocene informacije o izkušnjah LGBTIQ oseb glede diskriminacije in nasilja, vendar je bila anketa prostovoljna in zato statistično nereprezentativna, saj ni bila opravljena na naključnem vzorcu. Zato Odbor regij poziva Evropsko komisijo, naj v okviru strategije LGBTIQ vzpostavi in financira redno anonimno in reprezentativno študijo o izkušnjah LGBTIQ oseb v EU z nasiljem, ki ni bilo uradno prijavljeno, vključno z nasiljem v partnerskih odnosih, ki bi se neodvisno izvajala in analizirala za vse države članice EU;
63.

poudarja, da je treba turizem obravnavati kot del rešitve in ne kot problem , zato ugotavlja, da je treba oblikovati predloge za nove ukrepe, drugačne od teh, ki so v veljavi, in obenem odločneje zagnati te, ki se zdaj izvajajo, za to pa je treba urediti nove možnosti turistične ponudbe in platforme sodelovalnega gospodarstva v skladu z merili poštene konkurence, okrepiti sisteme nadzora in inšpekcijskih pregledov ter zagotoviti kakovost in zakonitost storitev, ki se zagotavljajo v skupnem okviru svobodne podjetniške konkurence, obenem pa je treba ohranjati dediščino, kulturo, identiteto in kakovost življenja prebivalcev;
37.

se strinja s pozivom državam članicam, naj Romom zagotovijo dostop do ustreznih desegregiranih stanovanj in v vsak nacionalni strateški okvir za Rome vključijo cilj preprečevanja prisilnih izselitev brez nadomestnih stanovanj, kot je določeno v priporočilu Sveta in Prilogi 1 k sporočilu; poziva, naj se ta cilj doseže če je le mogoče do sredine obdobja, ki ga zajema izvajanje okvira, saj je veliko Romov v Evropski uniji zaradi izgona izgubilo svoje domove in živijo v nesprejemljivih razmerah;
28.

meni, da bi lokalnim in regionalnim oblastem oziroma njihovim nacionalnim organizacijam z neposrednim strukturiranim vključevanjem v evropski semester na podlagi partnerstva in upravljanja na več ravneh omogočili, da ocenijo potrebe po krepitvi zmogljivosti ter določijo dolgoročne cilje in politike, s tem pa okrepili njihovo odgovornost in spodbudili ukrepanje. Lokalne in regionalne oblasti oziroma njihove nacionalne organizacije bi morale biti kot polnopravne partnerice vključene v evropski semester s pravno zavezujočim evropskim kodeksom ravnanja ( 18 ) , še toliko bolj zdaj, ko semester v Prilogi D poročil za posamezne države vključuje smernice za programsko načrtovanje kohezijske politike ( 19 ) . To bi lokalnim in regionalnim oblastem omogočilo, da v okviru evropskega semestra prispevajo k uspešnemu prilagajanju politik EU dejanskim teritorialnim razlikam in posebnim izzivom;
40.

poudarja, da lahko lokalne oblasti oblikujejo in izvajajo številne ukrepe za povečanje in razvoj individualne odpornosti skupnosti, zlasti kadar se srečujejo z gospodarskimi težavami, kot je brezposelnost. Individualno odpornost ter sposobnost za prilagajanje slabim gospodarskim razmeram in njihovo premagovanje je mogoče podpirati s programi za strokovno izpopolnjevanje in prekvalifikacijo, kot so programi, podprti s programom EU za znanja in spretnosti, ukrepi za spodbujanje podjetništva in malih podjetij, izobraževalnimi programi in programi skupnosti za študente in mlade, katerih starši delajo v tujini, itd.;
13.

poudarja, da so skupna prizadevanja na evropski in nacionalni ravni bistvena za zaščito proračuna EU in držav članic pred izgubami zaradi davčnih goljufij in neplačanih davkov; ugotavlja, da edino davčni prihodki, ki so zbrani v celoti in učinkovito, omogočajo državam ter lokalnim in regionalnim oblastem, posredno pa tudi Evropski uniji, da med drugim zagotavljajo kakovostne in stroškovno učinkovite javne storitve, zlasti na področju cenovno dostopnega izobraževanja, zdravstva in stanovanj ter varnosti in boja proti kriminalu, in da financirajo boj proti podnebnim spremembam, spodbujanje enakosti spolov, javni prevoz in osnovno infrastrukturo ter tako dosežejo napredek pri uresničevanju ciljev trajnostnega razvoja; to bi morda lahko vodilo v zmanjšanje celotnega davčnega bremena evropskih državljanov in podjetij;
30.

zlasti podpira povezovanje politike na področju raziskav in inovacij z razvojem in izvajanjem strategij pametne specializacije (S3), saj so to inovativni pristopi k spodbujanju gospodarske rasti, ustvarjanju delovnih mest na podlagi ugotovljenih regionalnih potreb ter povezovanju in vključevanju regij v raziskovalne in inovacijske dejavnosti. Poleg tega te povezave nudijo možnost medregionalnega sodelovanja in sodelovanja med sorodnimi akterji pri izvajanju strategij za pametno specializacijo (RIS3) na ravni lokalnih in regionalnih oblasti, s čimer se izpopolnijo cilji ter razvijejo sinergije in doseže boljša medsebojna usklajenost;
39.

priporoča, da se na nacionalni ravni vzpostavijo posebni režimi finančne pomoči za lokalne energetske skupnosti, zlasti v fazi načrtovanja in zagona projektov (npr. preoblikovanje subvencij v posojila, jamstva ali možnosti posojil z manjšimi stroški ipd.), in sicer s poenostavitvijo dostopa do tehničnih informacij in smernic glede zagona, financiranja in izvajanja projektov skupnosti;